Vengrijos parlamento pastatas
Vengrijos parlamento pastatas (veng. Országház) – pastatas šalies sostinėje Budapešte ant Dunojaus upės kranto. Šis pastatas yra vienas seniausių Europos pastatų, kuriame įsikūrusi įstatymų leidybos struktūra – pastatas pastatytas 1904 m. Taip pat parlamento pastatas yra didžiausias pastatas visoje šalyje ir antras pagal dydį parlamento pastatas Europoje. Prie pastato statybų prisidėjo apie 1000 žmonių, buvo panaudota 40 milijonų plytų, pusė milijono brangakmenių ir 40 kilogramų aukso. Iš šio pastato balkono Mátyás Szűrös paskelbė Vengrijos nepriklausomybę 1989 m. spalio 23 d.